Găurile negre se rotesc mai rapid decât credeau oamenii de știință. „Cheia este să urmărim cea mai profundă dintre regiuni”
Oamenii de știință au descoperit că găurile negre se rotesc neașteptat de rapid, potrivit unui studiu prezentat la cea de-a 25-a întrunire a Societății Astronomice Americane (AAS) din National Harbor, Maryland, transmite Space.com. Descoperirea se bazează pe „o nouă formă de arheologie a găurilor negre”, abordare ce corelează rotația (sau spinul) acestor fenomene cosmice cu cantitatea de gaz și de praf cosmic pe care au consumat-o pentru a crește într-o perioadă de peste 7 miliarde de ani din istoria cosmosului.